दोपहर तीन बजे के बाद नहीं मिलती बस, डग्गामार वाहनों से करते हैं यात्रा
परिवहन विभाग नहीं करता कार्रवाई
भास्कर संवाददाता | खूजा
भांडेर अनुभाग में छह महीने से बस संचालकों की मनमानी चरम पर है। हालत यह है कि बस संचालक दोपहर तीन बजे के बाद यात्री वाहन को भिंड-भांडेर हाईवे पर चलाना बंद कर देते हैं। तीन बजे के बाद यात्रा करने वाले यात्रियों को डग्गामार वाहनों से चात्रा करना पड़ता है या फिर सड़क पर ही बैठे रह जाते हैं।
भिंड-भांडेर हाईवे रोड पर भांडेर होते हुए बिछाैंदना से चिरगांव झांसी के लिए आधा दर्जन यात्री बसों का संचालन होता है। यात्रियों को घंटों इन बसों के इंतजार के लिए सड़क किनारे बैठा देखा जा सकता है, लेकिन दोपहर तीन बजे के बाद भिंड से भांडेर की तरफ आने वाली बस के पहिए थम जाते हैं। यही हाल भांडेर से दतिया की ओर जाने वाली बसों का है। इस रूट पर भी शाम पांच बजे के बाद बसों का आना जाना बंद हो जाता है।
मजबूरन यात्रियों को डग्गामार वाहनों का सहारा लेना पड़ता है। यह डग्गामार वाहन भी नजदीकी गांव तक जाते हैं। 87 किमी लंबे भिंड और 30 किमी दूर दतिया जाने वाले यात्री अगर यात्री वाहन निकल गया तो फिर गांव में ही आश्रय लेना पड़ता है। यह समस्या पिछले छह महीने से है, आसपास के गांव के लोग कई बार ज्ञापन भी सौंप चुके हैं लेकिन बसों का संचालन शाम तक नहीं हुआ है। इस समस्या से लहार, झांसी, भांडेर, समथर, चिरगांव समेत आसपास के 25 गांव के लोग जूझ रहे हैं।
वाहनों की कमी से लोगों को बसों की छत पर बैठकर यात्रा करना पड़ती है।
hin_Deva hin_Deva bho_Deva hin_Deva hin_Deva hin_Deva hin_Deva